 ఎప్పుడొచ్చామన్నది కాదు.. ఎప్పుడొచ్చినా కరెక్ట్ ట్రాక్లోనే వెళ్లామా..వచ్చామా.. అన్నదే ముఖ్యం. అవును మరి, సినిమా ఇండస్ట్రీలో అయితే పాటించాల్సిన అక్షర సత్యమది. గుర్తింపు తెచ్చుకోవడానికి ఎంత కష్టపడాలో.. ఆ కష్టానికి వచ్చిన ప్రతిఫలాన్ని నిలబెట్టుకునేందుకూ అంతే కష్టపడాలి. హీరో నిఖిల్ విషయంలో ఇదే జరిగింది. నిఖిల్ సినీ ఎంట్రీ ఇచ్చి నేటి పదేళ్లు. పదేళ్ల క్రితం శేఖర్ కమ్ముల తీసిన హ్యాపీడేస్ చిత్రం ద్వారా సినీ ఇండస్ట్రీకి పరిచయమయ్యారు నిఖిల్. ఆ సినిమా ద్వారా చాలా మంది కొత్త కుర్రాళ్లు పరిచయమైనా.. నిలదొక్కుకోవడానికి ఇప్పటికీ వాళ్లు ఆరాటపడుతూనే ఉన్నారు. నిఖిల్ కూడా తొలుత సినిమాల ఎంపికలో తప్పటడుగులు వేసినా.. ఆ తర్వాత రూటు మార్చి తనకు తగిన కథలను ఎంచుకుని అందులో సక్సెస్ అయ్యారు. నిజానికి స్వామిరారా సినిమా వరకు నిఖిల్ను చాలా వరకు ఫ్లాపులే పలకరించాయి.      స్వామిరారా చిత్రం నుంచి తన పంథా మార్చి.. కొత్త కథలతో ప్రేక్షకుల ముందుకు వచ్చి, తన నటనను ఎప్పటికప్పుడూ మరింత పదును పెడుతూ ప్రేక్షకుల మన్ననలను పొందారు. అప్పటి నుంచి నిఖిల్కు హిట్లే. ఇండస్ట్రీకి వచ్చి పదేళ్లు అయిన సందర్భంగా నిఖిల్ ఓ చిన్న పార్టీని ఏర్పాటు చేశారు. ఈ ఫంక్షన్కు తనతో పనిచేసిన డైరెక్టర్లందరినీ ఆహ్వానించారు. కేక్ కట్ చేశారు. ‘‘ఎన్నో సినిమాల ఆడిషన్లకు వెళ్లాను. కానీ, అవకాశాలు తలుపు తట్టలేదు. ఇండస్ట్రీలోకి ఎలా అడుగు పెట్టాలో తెలియక సతమతమవుతున్న రోజుల్లో శేఖర్ కమ్ముల గారు నాకు దేవుడిలా అవకాశం ఇచ్చారు. ఆయన్ను ఎప్పటికీ మరచిపోలేను. అందుకే ఆయన పేరును నా ఫోన్లో ‘శేఖర్ సార్ గాడ్’ అని సేవ్ చేసుకున్నాను’’ అని చెప్పిన నిఖిల్.. శేఖర్ కమ్ములకు ధన్యవాదాలు తెలిపారు. ఇక, ఆడిషన్స్ సమయంలో ఒక్క సీన్తోనే నిఖిల్ను ఓకే చేశానంటూ శేఖర్ కమ్ముల ఆ నాటి సంఘటనను గుర్తు చేశారు. కాగా, తన ఫేస్బుక్ పేజీలోనూ అభినందనలు తెలిపిన వారికి కృతజ్ఞతలు తెలిపారు నిఖిల్.
 eppudochamannadi kaadu.. eppudochinaa correct traclone vellama..vachama.. annade mukhyam. avunu mari, sinima industrylo ayithe paatinchaalsina akshara satyamadi. gurtimpu techukovadaniki entha kashtapadaalo.. aa kashtaniki vachina pratiphalaanni nilabettukunenduku anthe kashtapadaali. heero nikhil vishayamlo ide jarigindi. nikhil cinee entry ichi neti padellu. padella kritam shekhar kammula teesina happedes chitram dwara cinee industriki parichayamayyaaru nikhil. aa sinima dwara chala mandi kotta kurraallu parichayamainaa.. niladokkukovadaaniki ippatikee vaallu aaraatapadutuunee unnaaru. nikhil kuudaa toluta cinimala empikalo tappatadugulu vesina.. aa tarvaata rootu marchi tanaku tagina kathalanu enchukuni andulo suxes ayyaru. nijaaniki swamirara sinima varaku nikhilnu chala varaku flapule palakarinchaayi.      swamirara chitram nunchi tana panthaa marchi.. kotta kathalatho prekshakula munduku vachi, tana natananu eppatikappuduu marinta padunu pedutuu prekshakula mannanalanu pondaaru. appati nunchi nikhilku hitley. industriki vachi padellu ayina sandarbhamgaa nikhil oo chinna paartiini erpaatu chesaru. ee funksionku tanatho panichesina directorlandarini aahvaaninchaaru. kek kat chesaru. ‘‘enno cinimala aadishanlaku vellaanu. cony, avakaasaalu talupu tattaledu. industreeloki ela adugu pettalo teliyaka satamatamavutunna rojullo shekhar kammula gaaru naaku devudila avakaasam icharu. aayannu eppatiki marachipolenu. anduke aayana paerunu naa fonlo ‘shekhar sar gad’ ani seve chesukunnanu’’ ani cheppina nikhil.. shekhar kammulaku dhanyavaadaalu telipaaru. ika, auditions samayamlo okka seenthone nikhilnu oke chesanantu shekhar kammula aa naati sanghatananu gurtu chesaru. kaga, tana fasebook paejeeloonuu abhinandanalu telipina vaariki krutagnatalu telipaaru nikhil.